**Brody Sutter** (s. 26. syyskuuta 1991 Viking, Alberta, Kanada) on kanadalainen jääkiekkoilija. Hän on pelipaikaltaan keskushyökkääjä, mutta Sutter osaa pelata myös laidassa. Hän on pelannut urallaan myös 12 NHL-ottelua Carolina Hurricanesissa.

Ura
---

Sutter pelasi kaudella AMHL-junioriliigan Calgary Buffaloesissa. Kaudeksi 2008–2009 hän siirtyi WHL-junioriliigan Saskatoon Bladesiin, mutta tammikuussa 2009 seura kuitenkin kauppasi Sutterin Lethbridge Hurricanesiin vaihdossa kesän 2009 viidennen kierroksen varausvuoroon. Hänen tulokaskautensa liigassa toi yhteensä 48 runkosarja- ja kymmenessä playoff-ottelussa tehot 4+5=9. Kaudella 2009–2010 Sutter teki WHL:n runkosarjassa 14 tehopistettä. Kaudella 2010–2011 hän oli Hurricanesin neljänneksi paras pistemies tehoilla 18+24=42.

Carolina Hurricanes varasi Sutterin seitsemännellä kierroksella 193. pelaajana NHL:n varaustilaisuudessa 2011. Kauden 2011–2012 hän pelasi yli-ikäisenä vielä Lethbridge Hurricanesin WHL-joukkueessa, joiden sisäisen piste- ja maalipörssin Sutter voitti tehoilla 30+30=60. WHL-kauden jälkeen hän siirtyi amatööritry-out -sopimuksella AHL-joukkue Charlotte Checkersiin, jossa Sutter teki keväällä 2012 neljässä runkosarjaottelussa yhden maalin.

Kesäkuussa 2012 Sutter teki kolmivuotisen NHL-tulokassopimuksen Carolina Hurricanesin kanssa. Hänen kausipalkkansa NHL:n puolella oli 525 000 dollaria, AHL:n puolella 55 000 dollaria ja Sutter sai myös 105 000 allekirjoitusbonuksen. Hän aloitti kauden 2012–2013 ECHL-joukkue Florida Everbladesissa, jossa Sutter pelasi suurimman osan runkosarjastaan tehden 37 ottelussa tehot 8+8=16. Sutterin rooli Charlotte Checkersin AHL-joukkueessa jäi alkukaudella varsin pieneksi, sillä tammikuuhun 2013 asti kestänyt NHL:n työsulku toi farmijoukkueeseen mm. Drayson Bowmanin, Justin Faulkin, Riley Nashin, Bobby Sanguinettin ja Tim Wallacen, jotka pelasivat NHL-kauden käynnistyttyä pääasiassa Hurricanesin vahvuudessa. Sutter pelasi AHL:ssä lopulta 23 runkosarjaottelua tehopistein 3+2=5 ja viisi playoff-ottelua tehopistein 2+3=5. Hän voitti neljännesvälieräsarjassa Checkersin sisäisen tehotilaston lukemalla +3.

Kauden 2013–2014 Sutter pelasi kokonaan AHL:ssä tehden 69 runkosarjaottelussa tehot 8+20=28. Kaudella 2014–2015 hän debytoi Hurricanesin NHL-joukkueessa, jossa Sutter pelasi neljä runkosarjaottelua ilman tehopisteitä. Hän teki NHL-debyyttinsä runkosarjan neljännellä kierroksella 16. lokakuuta 2014 vieraissa New York Rangersia vastaan. Sutter sai ottelussa jääaikaa 5.50 minuuttia ja hän keräsi teholukeman -1. Heinäkuussa 2015 Sutter teki Hurricanesin kanssa vuoden mittaisen, kaksisuuntaisen ja 600 000 dollarin arvoisen jatkosopimuksen. Kaudella 2015–2016 hän pelasi NHL:ssä kahdeksan runkosarjaottelua ilman tehopisteitä. Heinäkuussa 2016 Sutter teki Hurricanesin kanssa taas vuoden mittaisen, kaksisuuntaisen ja 600 000 dollarin arvoisen jatkosopimuksen.

Kauden 2016–2017 kynnyksellä, lokakuussa 2016 Hurricanes kauppasi Sutterin Florida Panthersiin vaihdossa Connor Brickleyyn. Hän pelasi kauden aikana loukkaantumisten vuoksi kuitenkin vain 19 ottelua AHL-joukkue Springfield Thunderbirdsissa. Heinäkuussa 2017 Sutter teki vuoden mittaisen AHL-sopimuksen Manitoba Moosen kanssa. Hän osallistui syksyllä myös ammattilaistry-out -sopimuksella Winnipeg Jetsin NHL-joukkueen harjoitusleirille, mutta Sutter jäi kuitenkin ilman jatkosopimusta ja hän pelasi kauden 2017–2018 Moosen vahvuudessa.

Kaudeksi 2018–2019 Sutter siirtyi vuoden mittaisella sopimuksella SM-liigajoukkue Vaasan Sportiin. Hänen kautensa päättyi loukkaantumisen vuoksi helmikuussa 2019. Kaudeksi 2019–2020 Sutter siirtyi vuoden mittaisella sopimuksella Saksan DEL-liigan Iserlohn Roostersiin. Hän oli 12 osumallaan joukkueen toiseksi paras maalintekijä Michael Clarken jälkeen. Helmikuussa 2020 Sutter teki Roostersin kanssa vuoden mittaisen jatkosopimuksen. Kesken kauden 2020–2021, maaliskuussa 2021 hänen sopimuksensa seuran kanssa kuitenkin purettiin yhteisymmärryksessä, kun Sutter matkusti Kanadaan seuraamaan esikoislapsensa syntymää.

Muuta
-----

Brody kuuluu Sutterien tunnettuun kiekkosukuun. Hänen isänsä on vuosina 1980–1983 neljä peräkkäistä Stanley Cupia New York Islandersissa voittanut Duane Sutter, joka toimii nykyään Edmonton Oilersin pelaajatarkkailuosaston varapresidenttinä. Brody Sutterin sedät Brian, Darryl, Brent, Rich ja Ron ovat tehneet myös pelaajauran NHL:ssä ja toimineet siellä myöhemmin eri seurajohtotehtävissä. Hänen serkuistaan Brandon ja Brett Sutter ovat pelanneet myös NHL:ssä. Heistä Brandon nykyään Vancouver Canucksissa ja Brett pelasi kolmena kautena Brodyn joukkuetoverina Carolina Hurricanesin organisaatiossa. Brodyn serkuista Shaun ja Lukas Sutter ovat pelanneet myös ammattilaistasolla. Riley Sutter pelaa NHL-seura Washington Capitalsin organisaatiossa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Calgary Buffaloes | AMHL | 32 | 8 | 11 | 19 | 24 | 12 | 4 | 6 | 10 | 4 |
| 2008–2009 | Saskatoon Blades | WHL | 18 | 0 | 2 | 2 | 4 | – | – | – | – | – |
|  | Lethbridge Hurricanes | WHL | 30 | 4 | 3 | 7 | 7 | 10 | 0 | 0 | 0 | 2 |
| 2009–2010 | Lethbridge Hurricanes | WHL | 72 | 5 | 9 | 14 | 42 | – | – | – | – | – |
| 2010–2011 | Lethbridge Hurricanes | WHL | 46 | 18 | 24 | 42 | 35 | – | – | – | – | – |
| 2011–2012 | Lethbridge Hurricanes | WHL | 65 | 30 | 30 | 60 | 49 | – | – | – | – | – |
|  | Charlotte Checkers | AHL | 4 | 1 | 0 | 1 | 0 | – | – | – | – | – |
| 2012–2013 | Charlotte Checkers | AHL | 23 | 3 | 2 | 5 | 13 | 5 | 2 | 3 | 5 | 2 |
|  | Florida Everblades | ECHL | 37 | 8 | 8 | 16 | 13 | – | – | – | – | – |
| 2013–2014 | Charlotte Checkers | AHL | 69 | 8 | 20 | 28 | 29 | – | – | – | – | – |
| 2014–2015 | Carolina Hurricanes | NHL | 4 | 0 | 0 | 0 | 0 | – | – | – | – | – |
|  | Charlotte Checkers | AHL | 45 | 12 | 13 | 25 | 17 | – | – | – | – | – |
| 2015–2016 | Carolina Hurricanes | NHL | 8 | 0 | 0 | 0 | 0 | – | – | – | – | – |
|  | Charlotte Checkers | AHL | 70 | 13 | 11 | 24 | 37 | – | – | – | – | – |
| 2016–2017 | Springfield Thunderbirds | AHL | 19 | 4 | 5 | 9 | 6 | – | – | – | – | – |
| 2017–2018 | Manitoba Moose | AHL | 58 | 8 | 10 | 18 | 22 | 9 | 0 | 0 | 0 | 0 |
| 2018–2019 | Sport | SM-liiga | 45 | 9 | 12 | 21 | 10 | – | – | – | – | – |
| 2019–2020 | Iserlohn Roosters | DEL | 47 | 12 | 7 | 19 | 22 | – | – | – | – | – |
| 2020–2021 | Iserlohn Roosters | DEL | 17 | 6 | 2 | 8 | 2 | – | – | – | – | – |
| 2 kautta | yhteensä | NHL | 12 | 0 | 0 | 0 | 0 | – | – | – | – | – |
| 7 kautta | yhteensä | AHL | 288 | 49 | 61 | 110 | 124 | 14 | 2 | 3 | 5 | 2 |
| 2 kautta | yhteensä | DEL | 64 | 18 | 9 | 27 | 24 | – | – | – | – | – |
| 1 kausi | yhteensä | SM-liiga | 45 | 9 | 12 | 21 | 10 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Brody Sutter**.
* Brody Sutter The Internet Hockey Databasessa (englanniksi)
* Brody Sutter Eurohockey-sivustolla (englanniksi)
* Brody Sutter Legends of Hockey -sivustolla (englanniksi)
* Brody Sutter *Elite Prospects*. Everysport Media Group AB.  (englanniksi)

### Viitteet

1. ↑  Brody Sutter (@Sutts19) | Twitter
2. 1 2 3  Brody Sutter *Elite Prospects*. Everysport Media Group AB.  (englanniksi)
3. 1 2 3 4 5  Brody Sutter The Internet Hockey Databasessa (englanniksi)
4. ↑  Canes Trade for Sutter *lethbridgehurricanes.com*.  5.1.2009. Lethbridge, AB:  Lethbridge Hurricanes. Viitattu 5.8.2018. (englanniksi)
5. ↑  Elite Prospects - Lethbridge Hurricanes *eliteprospects.com*. Everysport Media Group AB. Viitattu 2.3.2021. (englanniksi)
6. 1 2 3  Brody Sutter Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 5.8.2018. Viitattu 5.8.2018. (englanniksi)
7. ↑  Elite Prospects - Lethbridge Hurricanes *eliteprospects.com*. Everysport Media Group AB. Viitattu 2.3.2021. (englanniksi)
8. ↑  Preston, Ken: Canes Agree to Terms with Brody Sutter *nhl.com/hurricanes*.  1.6.2012. RALEIGH, NC:  Carolina Hurricanes. Viitattu 5.8.2018. (englanniksi)
9. ↑  Elite Prospects - Charlotte Checkers *eliteprospects.com*. Everysport Media Group AB. Viitattu 2.3.2021. (englanniksi)
10. ↑  Carolina Hurricanes - New York Rangers - October 16th, 2014 *NHL.com*.  16.10.2014. National Hockey League. Viitattu 5.8.2018. (englanniksi)
11. ↑  Preston, Ken: Hurricanes Agree to Terms with Brody Sutter *nhl.com/hurricanes*.  15.7.2015. RALEIGH, NC:  Carolina Hurricanes. Viitattu 5.8.2018. (englanniksi)
12. ↑  Preston, Ken: Canes Agree to Terms with Brody Sutter *nhl.com/hurricanes*.  14.7.2016. RALEIGH, NC:  Carolina Hurricanes. Viitattu 5.8.2018. (englanniksi)
13. ↑  Panthers Acquire Forward Brody Sutter from Carolina *nhl.com/panthers*.  11.10.2016. SUNRISE, Fla.:  Florida Panthers. Viitattu 5.8.2018. (englanniksi)
14. ↑  Moose announce seven signings *moosehockey.com*.  5.7.2017. Winnipeg, MB:  Manitoba Moose Hockey Club and True North Sports + Entertainment. Viitattu 5.8.2018. (englanniksi)
15. ↑  Sport vahvistuu keskushyökkääjä Brody Sutterilla *vaasansport.fi*.  2.8.2018. Hockey-Team Vaasan Sport Oy. Viitattu 5.8.2018.
16. ↑  NHL-legenda Sutterin poika Sportin hyökkäykseen *Jatkoaika.com*.  2.8.2018. Jatkoaika r.y. Viitattu 5.8.2018.
17. ↑  Saastamoinen, Lauri: Karu uutinen: NHL:ssä pelanneen Liiga-hyökkääjän kausi ohi! *suomikiekko.com*.  21.2.2019. Nordic Sport Media. Viitattu 26.3.2019.
18. ↑  Nuutinen, Markus: Kuuluisan kiekkosuvun vesa jättää Liiga-kaukalot – siirtyy Saksaan! *suomikiekko.com*.  8.5.2019. Nordic Sport Media. Viitattu 8.5.2019.
19. ↑  Elite Prospects - Iserlohn Roosters *eliteprospects.com*. Everysport Media Group AB. Viitattu 2.3.2021. (englanniksi)
20. ↑  Roosters verlängern weiteren Vertrag *iserlohn-roosters.de*.  18.2.2020. Iserlohn Roosters GmbH & Co. KG. Viitattu 2.3.2021. (saksaksi)
21. ↑  Steve Whitney kommt, Sutter und Hoeffel verlassen die Roosters *iserlohn-roosters.de*.  1.3.2021. Iserlohn Roosters GmbH & Co. KG. Viitattu 2.3.2021. (saksaksi)